text: कनाडा में ब्रिटिश कोलंबिया विश्वविद्यालय (यूबीसी) के शोधकर्ताओं ने अध्‍ययन के बाद यह खुलासा किया है। शोधकर्ताओं के मुताबिक, फ्री रेडिकल बेहद प्रतिक्रियाशील अणु होते हैं जो शरीर में मौजूद रहते हैं और सांस लेने जैसी नियमित प्राकृतिक प्रक्रिया के दौरान तेजी से बढ़ते हैं। ये हमारे मेटाबॉलिज्म का अहम हिस्सा हैं, लेकिन जब ज्यादा फ्री रेडिकल चेन शरीर में होने लगती हैं तो इससे कई तरह की समस्‍याएं होने लगती हैं। दूसरी तरफ, एंटीऑक्सिडेंट वो अणु होते हैं जो इन अत्यंत प्रतिक्रियाशील फ्री रेडिकल कणों से सुरक्षित रूप से मिल कर और उनकी चेन की प्रतिक्रिया को रोक सकते हैं।